I første omgang var meldingen, at 600 medarbejdere ved Siemens Gamesa skulle afskediges på landsplan. Meldingen kom blot tre måneder efter, at 400 ansatte ved afdelingen i Aalborg mistede jobbet. Torsdag har medarbejderne på Siemens Gamesa fået en mail om, at man nedjusterer antallet af folk, der skal fyres, fra 600 til 400 styk efter forhandlinger. Det er stadig uvist hvor i landet, der skal fyres medarbejdere. Fællestillidsmand på Siemens Gamesa, Thomas Fischer, er ikke med til at forhandle – og det ser han som et godt tegn. - Vi forholder os roligt. Jeg forventer ikke, at der sker noget for de timelønnede, når jeg ikke er med til forhandlingerne, siger han. Fyringerne skal være forhandlet på plads inden for 21 dage, og efterfølgende må der gå max 10 dage, før de er implementeret. - Jeg formoder, at vi hører noget hurtigst muligt, siger Thomas Fischer.
Siemens Gamesa fyrer 400 medarbejdere på landsplan. Medarbejderne bliver orienteret inden for 10 dage.